கேள்வி: விஜயபால் சிங் பற்றி தகவல் சொல்.
பதில்: விஜய்பால் சிங் (''Vijaipal Singh'')(பிறப்பு 17 சனவரி 1945) இந்தியாவின் உத்தராகண்டம் மாநிலத்தின் அரித்துவார் மாவட்டம் உள்ள நர்சான் கலானில் பிறந்தவர் ஆவார். இவர் இந்திய வேளாண் ஆராய்ச்சிக் கழகம் விவசாய அறிவியலாளர் ஆவார். மேலும் அரிசி மரபியல் மற்றும் இனப்பெருக்க அறிவியலில் இவர் செய்த பங்களிப்புகளுக்காக அறியப்படுகிறார். மிகவும் பிரபலமான பாசுமதி அரிசி வகையான பூசா பாசுமதி 1121-ஐ உருவாக்குவதில் இவர் ஆற்றிய பங்களிப்புகளுக்காக நன்கு அறியப்பட்டவர். ஆக்ரா பல்கலைக்கழகத்தில் வேளாண் தாவரவியலில் முதுநிலைப் பட்டமும் முனைவர் பட்டமும் பெற்ற இவர், 1968ஆம் ஆண்டில் இந்திய வேளாண் ஆராய்ச்சி நிறுவனத்தில் ஆராய்ச்சி உதவியாளராகத் தனது தொழில் வாழ்க்கையைத் தொடங்கினார். சக மதிப்பாய்வு செய்யப்பட்ட ஆய்விதழ்களில் பல ஆய்வுக் கட்டுரைகளை சிங் வெளியிட்டுள்ளார். நாட்டுக்கு இவர் செய்த சேவைகளை அங்கீகரிக்கும் வகையில், 2012ஆம் ஆண்டில், இந்திய அரசு இவருக்கு நான்காவது மிக உயர்ந்த இந்தியக் குடிமகன் விருதான பத்மசிறீ விருதை வழங்கியது.